Nafarroako Parlamentuko Mahaiak, 2020ko urtarrilaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Mena Blasco jaunak aurkeztutako galdera, “Guelbenzu” jolaslekuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urtarrilaren 20an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Mena Blasco jaunak, Legebiltzarreko Erregelamenduak ezarritakoaren babesean, honako galdera hau egiten du, Kultura eta Kiroleko kontseilariak Osoko Bilkuran ahoz erantzun dezan:

Iragan abenduan, haizetearen ondorioz, behera etorri zen Iruñeko Guelbenzu jolaslekuko igerilekuko estalkia. Horren ondorioz, igerilekua agerian eta erabili ezinik geratu zen.

Guelbenzu jolaslekua igeriketa-ikastaroak egiteko erabiltzen dute ur-federazioek, ikastetxeek nahiz instalazio horretara egunero joaten diren bazkideek.

Horregatik guztiagatik:

Nafarroako Kirolaren Institutuak zer eginen du iazko abenduaz geroztik itxita dagoen Guelbenzu jolaslekua normaltasunera ekartzeko?

Iruñean, 2020ko urtarrilaren 14an

Foru parlamentaria: Carlos Mena Blasco